ריחא.  עבה"ט ועיין בשמש צדקה סי' ד' ועיין בח"צ סי' צ"ב שהביא דברי הט"ז ודעתו להתיר לסוך את הידים בשמן ערב ומים המריחים בין בשבת ובין ביו"ט ואפי' ליתן בשמים לתוך המים בשבת לרחוץ בהן מותר כמו שמותר לתת תבלין לתוך הקדירה בשבת דבאוכלין ומשקין לא שייך אולידי ריחא וע"ש דגם היכא דאיכא צביעה באוכלין לא שייך צביעה ולכן מותר למזוג יין אדום בשבת ע"ש ועיין בר"י בשם נחפה בכסף שהעלה שיש להחמיר שלא לתת בשמים במים בשבת לרחוץ בהם אך אם נתונים במים מע"ש מותר לרחוץ בהם ועיין בשאילת יעב"ץ ח"א סי' מ"ב מ"ש בענין זה על דברי אביו הגאון ז"ל ודעתו שאין להתיר למי שמחמיר להטיל ריח לתוך המים ביו"ט ע"ש: